Platinumstaking: Amcu-leier sê oor aanbod | Maroela Media
Platinumstaking: Amcu-leier sê oor aanbod
Joseph Mathunjwa. Foto: miningmx.com
Joseph Mathunjwa, Amcu se president, het Vrydagoggend meer duidelikheid verskaf oor of die vakbond en platinumprodusente 'n ooreenkoms kon bereik het.
Dit volg nadat daar Donderdagaand teenstrydige berigte was oor of die vakbond se lede die nuwe aanbod aanvaar het. Mathunjwa het aan Sapa gesê die vakbond en sy werkers het die nuwe loonaanbod "in beginsel" aanvaar.
"Daar is egter nog kwessies wat ons met die werkgewers moet uitklaar," het Mathunjwa gesê. "Dit is nie waar dat ons heeltemal die aanbod verwerp het nie," het Mathunjwa gesê in reaksie op 'n radioberig dat die vakbond die jongste aanbod verwerp het.
Amcu en die mynmaatskappye Implats, Amplats en Lonmin sal na verwagting weer Vrydag vergader. Die vakbond hou ook Vrydag 'n mediakonferensie in Marikana, naby Rustenburg in Noordwes, om hul amptelike besluit aan te kondig.
Daar is vroeë berig dat Amcu-lede vir Mathunjwa versoek het om 'n salarisverhoging van 'n R1 000 per jaar vir die volgende drie jaar vir platinumwerkers te aanvaar.
Die verhoging vir ambagsmanne en beamptes is 8% in die eerste jaar en 7,5% in die daaropvolgende twee jaar. Kragtens die voorgestelde ooreenkoms sal die leefbaarheidstoelaag nie in die tydperk van die ooreenkoms verhoog nie.
Indien die ooreenkoms aanvaar word, mag die werkers ook nie binne die ooreengekome tydperk staak nie.
Amcu-lede staak al sedert 23 Januarie by Implats, Amplats en Lonmin. Hulle eis 'n basiese maandelikse salaris van R12 500. Hulle het die vorige aanbod, dat werknemers teen Julie 2017 R12 500 sal verdien, verwerp. – SAPA
AMCU Noordwes Rustenburg staking
Volksblad gaan bly
'Gemartelde' seun word sielkundig ondersoek
Weet die mense wat die Unies 'beheer', dat hulle lede (veral die nie-stakers wat nie aan die Unie behoort nie) besig is om van die 'honger dood te gaan?'